
Kommunen sender med dette forslag til lokal forskrift på høring. Høringen gjennomføres etter forvaltningslovens § 37. Forskriften fastsetter satser som skal benyttes ved beregning av grunntilskudd til private barnehager.
Høringsfristen er satt til 18.09.2026. Saken skal til politisk behandling i hovedutvalg for helse, oppvekst og kultur 13.10.2026 og til endelig vedtak i kommunestyret 27.10.2026.
Høringsinnspill sendes Midtre Gauldal kommune, postmottak@mgk.no – merk høringen «sak 26/1994 - Lokal forskrift om finansiering av private barnehager i Midtre Gauldal kommune»

Sammendrag
Ny forskrift om finansiering av private barnehager (finansiseringsforskriften) ble vedtatt i juni 2025 og trer i kraft 01.01.2027. Forskriften bygger på barnehagelovens § 19-19c. I foreslått forskrift er grunntilskuddet for barn 0-2 år kr. 279.733 pr. heltidsplass og for barn 3-6 år kr. 149.525 pr. heltidsplass. 
Bakgrunn og formål
Formålet med forskriften er å fastsette satser som skal benyttes ved beregning av tilskudd til private barnehager i kommunen for tilskuddsåret 2027.

Rettslig grunnlag
Kommunens plikt til å fastsette satser i lokal forskrift følger av finansieringsforskriften § 1. Høringen gjennomføres etter forvaltningsloven § 37. Forskriften må oppfylle formkrav og kunngjøringskrav etter forvaltningsloven § 38.

Beregningsgrunnlag og metode (KS/PBL-beregningsmodell)
Kommunen har benyttet KS og PBL sin beregningsmodell som grunnlag for beregning av satser og dokumentasjon. Vedlagt ligger utskrift fra modellen som viser forutsetninger, korrigerte regnskapsposter og beregnede satser per heltidsplass.

Forslag til satser
	Kategori
	0-2 år
	3-6 år

	Ordinære barnehager
	Kr. 279 733
	Kr. 149 525



Spørsmål kommunen ønsker belyst i høringen
Er beregningsgrunnlaget og avgrensningene beskrevet tydelig nok til å kunne etterprøves?

Er det oppdaget feil i kommunens beregningsgrunnlag?

Hvordan innspill vil bli behandlet
Kommunen vil systematisere innspill og vurdere dem i en innspillmatrise. Oppsummering av innspill og kommunens vurderinger vil bli lagt frem i saksframlegget.


Med hilsen

Dokumentet er elektronisk signert og sendes uten håndskreven signatur.

